Þetta árið kom hann til byggða með uppskrift að ógleymanlegri upplifun frá nýlega opnuðu glæsihóteli – Hótel Geysi . Haldið ykkur fast ! Vinningshafinn hlýtur eftirfarandi : Gjafabréf í hina glæsilegu Geysir svítu þar sem gestir njóta ógleymanlegrar upplifunar . Svítan er um 90 fermetrar , með baðkari , setustofu , borðstofu og stórum svölum með ótrúlegu útsýni allan hringinn í þessari náttúruperlu . Á herbergjunum bíður gestanna sætur og ljúffengur bakki og gómsætur drykkur . Til að fullkomna þessa upplifun fær vinningshafinn gjafabréf fyrir 2 á Geysir veitingahús sem hjóðar uppá ævintýralega góðan þriggja rétta kvöldverð sem lætur bragðlaukana dansa með sérvöldu borðvíni og Geysir fordrykk . Leikreglur finnið þið neðar í færslu . Fjölskyldurekið glæsihótel í Haukadal Hótel Geysir opnaði nýtt og glæsilegt hótel þann 1. ágúst . Hótelið , sem er fjölskyldurekið , er hannað af Brynhildi Sólveigardóttur og Leifi Welding og var verkfræðihönnun í höndum Emils Þórs Guðmundssonar . Þeirra samvinna hefur skilað sér í einu glæsilegasta hóteli landsins þar sem hugsað var útí hvert smáatriði . Hótelið er staðsett í nálægð við eina helstu náttúruperlu Íslands í hjarta Suðurlands , aðeins í um klukkustunda fjarlægð frá Reykjavík . Við uppbyggingu hótelsins var lögð megin áhersla á hógværð byggingar í umhverfinu og endurspeglast það í formi hennar og landslagsmótun , en byggingin er formuð þannig að hún skyggi sem minnst á náttúruperlur svæðisins . Á hótelinum má finna 77 herbergi , þar af 6 svítur . Öll herbergin eru með fallegu útsýni yfir sveitina og eru þó óvenju rúmgóð miðað við hefðbundin hótelherbergi . Hótelið upphitað með grænni orku Við þurfum öll að vera meðvituð um að auðlindir okkar eru takmarkaðar og geta umhverfisins til að viðhalda lífsnauðsynlegum ferlum verður því auðveldlega raskað . Hótelið hefur tileinkað sér sjálfbæra stefnu þar sem markmiðið er að sameina sjónarmið náttúrunnar og þarfir gesta . Hótel Geysir er starfrækt og upphitað eingöngu með grænni og endurnýjanlegri orku . Allt rafmagn sem notað er á hótelinu er framleitt af vatnsaflsvirkjunum . Þá er náttúruleg uppspretta affallsvatns sem er sjálfrennandi frá hverasvæðinu til hótelsins nýtt til upphitunar á hótelinu . Hótel Geysir leggur einnig sitt af mörkum til að vernda votlendið og hefur fjárfest í um 70 hekturum af votlendi . Þar að auki er mikið kapp lagt á skógrækt og hefur gríðarlegum fjölda trjáa verði plantað í árlegri plöntun trjáa hjá þeim . Í samræmi við umhverfisverndarstefnu hótelsins völdu þau Sjöstrand kaffivélar og Sjöstrand kaffi fyrir öll herbergin en hylkin frá Sjöstrand innihalda lífrænt kaffi , skilja eftir sig jákvætt umhverfisspor og samsvara hæsta gæðastuðli um niðurbrjótanlegar vörur . Rúmin eru dásamleg og koma frá Jensen og sængurfötin frá Geysir verslun . Í öllum herbergjunum má síðan finna lífrænar umhverfisvænar sápur og hárvörur frá Sóley . Íslensk matarhefð í hávegum höfð Veitingasalir hótelsins eru staðsettir á 1. og 2. hæð byggingarinnar og umlykja útveggi gamla íþróttaskólans , veggirnir standa á sínum stað innan veggja hótelsins en hafa nú fengið nýtt hlutverk . Geysir veitingahús leggur mikla áherslu á allt það besta í íslenskri matarhefð , matreitt úr fersku hráefni í hæsta gæðaflokki og reynt er eftir fremsta megni að versla sem mest af matvöru beint af bónda enda er hótelið til að mynda í nálægð við fjöldamörg gróðurhús . Geysisvæðið hefur uppá margt að bjóða Golfvöllur er við hlið hótelsins , góðar gönguleiðir , útivistarpardís í Haukadalsskógi , veiði , flúðasiglingar , hestaleigur og stutt í ferðir á Langjökul sem og hálendisferðir . Þar af leiðandi er Geysissvæðið tilvalið til ferðalaga þar sem stutt er í fjölbreytta afþreyingu . Hvernig hljómar nótt í glæsilegri svítu á Hótel Geysir , ævintýraleg þriggja rétta máltíð og vín ? Upplifunin gæti orðið þín … Deildu þessari færslu á Facebook með “ share ” hnappi lengst til vinstri . Skrifaðu “ Gleðileg jól ” ( eða aðra jólakveðju ) í athugasemd undir eigin nafni . Megi heppnin vera með þér ! Við drögum út á aðfangadag . Fyrir ykkur sem eigið eftir að finna sniðuga gjöf í jólapakkann þá er boðið uppá jólatilboð á gjafabréfum á hótelið – t.d. herbergi fyrir 2 með morgunmat á 25.000 kr . Meira um málið HÉR eða á www.hotelgeysir.is